Shoplifter . Sýningin Fingramál er framlag Hönnunarsafnins á HönnunarMars 2012 og stendur til 20. maí næstkomandi . Nánar um sýninguna Sýningarstjóri er Steinunn Sigurðardóttir hönnuður . Á HönnunarMarsinum í ár , kynnir safnið jafnframt samstarfsverkefni þess við Erlu Sólveigu Óskarsdóttur húsgagnahönnuð borðið Góu . Safnið óskaði eftir því við Erlu að hún hannaði létt borð fyrir gesti safnsins sem nota mætti bæði úti og inni . Við hönnun borðsins var miðað við að ein manneskja gæti borið það og auðvelt væri að stafla því . Ames stólarnir eftir Erlu Sólveigu passa vel við borðið en hægt er að panta það í mismunandi litum . Form Góu minnir á origami , japanska pappírsbrotið sem tekur á sig kynjamyndir . Borðið hentar fyrir kaffihús og samkomustaði en einnig í garðinn og á svalirnar . Borðin eru smíðuð á Íslandi . Til að smíða frumgerðir borðanna hlaut verkefnið styrk frá Rio Tinto Alcan á Íslandi .